Livesendingen fra Bønes er nå avsluttet.

På Bønes i Bergen samles tusen ungdommer til årets ByLAN denne helgen, en av landets største elektroniske sportsturneringer.

Blant de mest populære spillene er klassikeren Counter-Strike: Global Offensive, hvor ByLan-turneringen fungerer som kvalifisering til VM (ESWC) i Paris.

MER ENN BARE SPILL: ByLan og andre dataspillmesser er enorme samlingspunkt for ungdom i de store byene i Norge. Her fra ByLan 2013. FOTO: ByLan.

VM-titlene der er blant de gjeveste man kan få som utøver av e-sport. I helgen bestemmes det hvilke norske lag som får reise til VM i Frankrike i slutten av måneden.

Nytt av året er at TV2.no streamer VM-kvalifiseringen fra ByLan direkte hele helgen. Det betyr ti timer gaming-TV fra morgen til kveld. Se sendingene fra kl. 10.00 lørdag og søndag morgen.

STORT ARRANGEMENT: Fredag kl. 16 startet riggingen til årets ByLan i Bergen. 1000 deltakere gjør det til en av Norges størte e-sport-samlinger. FOTO: ByLan.

– Dette er bredt ansett som en av de gjeveste titlene du som utøver kan få i Counter-Strike, og ESWC har lange meritter med Counter-Strike-serien siden oppstart i 2003. Alle som kvalifiseres på ByLAN blir det nasjonale laget som representerer Norge i Paris på verdensfinalene, sier styreformann i Oslo Lions Elektroniske Sportsklubb, Christophe Roblin.

I Paris vil det norske landslaget møte de aller beste fra hele verden i Counter-Strike: Global Offensive.

I skrivende stund er det 24 påmeldte team med fem spillere på hvert lag, men registeringen pågår til senere fredag kveld.

ByLAN er en frivillig organisasjon som siden 2002 har driftet LAN-fester i Bergen by i høstferien.

– Vi har siden den gang gått fra å være et lite LAN med om lag 100 deltakere, til et av Norges største med nå rundt tusen deltakere, sier Roblin.

ByLAN blitt administrert av en liten ledergruppe, hvor mange har vært med siden starten tilbake i 2002.

Lignende arrangementer er allerede store eventer i utlandet, deriblant i Sverige

og store deler av Asia.